Държавен вестник, бр. 77, 2018 г., стр. 43

БРОЙ  77	
Д Ъ Р Ж А В Е Н  В Е С Т Н И К 	
СТР.  43  
Организация на Банката
Член 27
Организационната структура на Банката до 
равнището на самостоятелни структурни под­
разделения се утвърждава от Съвета на управи­
телите, а до равнището на отделите – от Съвета 
на директорите.
Персоналът на Банката се набира от квали­
фицирани специалисти, предимно от граждани 
на страните – членки на Банката.
Ред за разглеждане на споровете
Член 28
Претенциите към Банката могат да бъдат 
предявявани в рамките на две години от момента 
на възникване на правото на иск.
Член 29
1. Споровете между Банката и всяка от стра­
ните, с които Банката е сключила споразумение 
(освен членовете на Банката), се решават съгласно 
условията в това Споразумение. При това Банката 
се стреми да предвиди в съответните документи 
условие за предаването на всякакви спорове 
за разглеждане в Международния търговски 
арбитражен съд при Търговско-промишлената 
палата на Руската федерация или в аналогични 
арбитражни съдилища в другите страни-членки.
2. Споровете и разногласията, възникващи по 
време на дейността на Банката, между Банката 
и член или бивш член на Банката ще се реша­
ват по възможност от страните чрез преговори 
и консултации.
В случай че такива спорове и разногласия 
не могат да бъдат уредени чрез преговори и 
консултации в продължение на 6 месеца, спо­
ровете и разногласията се предават от която и 
да е оспорваща страна по установения ред за 
разрешаване в Съвета на управителите. Съветът 
на управителите е длъжен да разгледа и разреши 
спора в продължение на 6 месеца. След изтичане 
на посочения период всяка от страните може да 
предаде спора или разногласието за окончателно 
разрешение в арбитражния съд.
Арбитражният съд ще бъде в състав от трима 
арбитри, назначавани в рамките на два месеца от 
момента на предаването на спора за разрешава­
не в арбитражния съд. Единият от арбитрите се 
назначава от Банката, другият – от съответния 
член на Банката, а третият (председателят) – по 
споразумение между назначените арбитри. Ако 
назначените от страните в спора арбитри не по­
стигнат споразумение за назначаването на третия 
арбитър (председателя), тогава този трети арби­
тър (председател) се назначава от Председателя 
на Международния съд на Организацията на 
обединените нации. Арбитрите вземат решение 
с мнозинство от гласовете, като взетото от тях 
решение е окончателно и задължително за споре­
щите страни. Третият арбитър (председателят) ще 
има всичките пълномощия за уреждане на всички 
процедурни въпроси във всеки случай, когато у 
страните се появят разногласия в това отношение.
Отчетност и одит
Член 30
Финансовата година на Банката започва на 
1 януари и завършва на 31 декември.
За проверка и потвърждение на достоверността 
на годишната финансова отчетност на Банката 
ежегодно се извършва независим външен одит 
на финансовата отчетност на Банката.
Редът за избор на независим външен одитор 
на Банката се утвърждава от Съвета на упра­
вителите.
Банката публикува финансовите си отчети и 
всякакви други отчети, чиято публикация счита 
за целесъобразна за постигане на своите цели 
и изпълнение на своите функции, изхождайки 
от общоприетите международни принципи за 
разкриване на информация.
Разпределяне на печалбата на Банката
Член 31
Банката провежда ефективна дейност, насо­
чена към недопускането на загуби.
Решението за разпределение на чистата пе­
чалба на Банката се приема от Съвета на упра­
вителите след утвърждаване на годишния отчет 
за предходната година. В съответствие с това 
решение печалбата може да бъде използвана за 
попълване на резервния капитал, за създаване 
на собствени специални фондове, разпределена 
между членовете или използвана за други цели.
Разпределението на чистата печалба на Банка­
та между членовете се извършва пропорционално 
на дяловете във внесения уставен капитал по ред, 
установен от Съвета на управителите на Банката.
Ред за изменение на Устава
Член 32
Изменения в Устава на Банката могат да бъдат 
внасяни по решение на Съвета на управителите 
според неговата компетентност, описана в член 
21 от този Устав. Всеки член на Банката, Съветът 
на директорите и Управителният съвет на Бан­
ката може да внесе предложение за изменение 
на Устава на Банката за разглеждане от Съвета 
на управителите.
Измененията в настоящия Устав влизат в 
сила след получаването на писмено съгласие 
от всички членове на Банката за тези измене­
ния при спазване от всеки член на Банката на 
приложимите вътрешнодържавни или вътрешни 
процедури.
Временно спиране на операциите
Член 33
В случай на извънредна ситуация Съветът на 
директорите може временно да спре отпускането 
на нови кредити и гаранции, предлагането на 
ценни книжа и капиталовите инвестиции, докато 
Съветът на управителите не обсъди стеклите 
се обстоятелства и вземе необходимите мерки.
Прекратяване на дейността на Банката
Член 34
Дейността на Банката може да бъде прекратена 
съгласно разпоредбите на член 18 от Споразу­
мението. Сроковете и редът за прекратяване на 
дейността на Банката и нейната ликвидация се 
определят от Съвета на управителите.
8249